|  |
| --- |
|  |
|  |
| Sygemelding |
| * Jobcentrets rolle * tidlig indsats |

|  |
| --- |
| **Vordingborg Kommune**  Postboks 200  Marienbergvej 130  4760 Vordingborg  Tlf. 55 36 36 36 |

|  |
| --- |
| gode råd ved længerevarende sygdom   * Hold kontakt til din arbejdsplads * Vær i god og positiv dialog * Fortæl om dit helbred – der skal findes løsninger * Overvej selv dine muligheder * Forbered dig til møder * Vær åben over for forslag * Tag ansvar |

|  |
| --- |
| **Fastholdelseskonsulent i Jobcenteret**  Susanne Birksteen, 20 54 22 65, birk@vordingborg.dk |

|  |
| --- |
|  |

**KONTAKT TIL DIN ARBEJDSGIVER**

Når du er ansat på en virksomhed, er der faste aftaler om, hvem du skal kontakte, og hvordan du skal gøre, hvis du bliver syg. Din arbejdsgiver vil kontakte dig løbende under dit sygdomsforløb.

**Anmeldelse af sygdom**

Hvis du er syg i mere end 30 dage, har din arbejdsplads pligt til at oplyse Jobcentret om din sygemelding – uanset årsagen til dit fravær.

Det betyder, at Jobcentret starter en sag, hvor der følges op på din sygemelding efter reglerne i Sygedagpengeloven. Du har pligt til at deltage i Jobcentrets opfølgning.

Der foregår således opfølgning på din sygemelding både fra din arbejdsgiver og fra Jobcentret.

**Årsagen er:**

* Hvis du får løn fra din arbejdsplads, mens du er syg, kan din arbejdsplads få refusion svarende til sygedagpengesatsen.
* Hvis du ikke får løn, mens du er syg, kan du få udbetalt sygedagpenge.

**JOBCENTRETS ROLLE**

Vær opmærksom på følgende:

* Du modtager et oplysningsskema, som du skal besvare inden 8 dage. Du skal bl.a. svare på 3 spørgsmål, som din arbejdsgiver også har svaret på.
* Hvis du fortsat er syg, beder Jobcentret dig om at gå til lægen og få en lægeattest.
* Derefter skal du til opfølgningssamtale i Jobcentret.

Jobcentret skal vurdere din sygemelding, og om du er uarbejdsdygtig. Vi skal også tale om, hvordan du sikkert og hurtigst muligt kommer tilbage på arbejdet.

Måske kan du arbejde nogle timer og skal være delvist sygemeldt. Måske kan du lave aftale med din leder om at blive omplaceret på arbejdspladsen og få andre arbejdsfunktioner i en periode.

**Bred vurdering af arbejdsevne**

Efter 12 uger skal Jobcentret vurdere din uarbejdsdygtighed i forhold til alle arbejdsområder - og ikke kun ift. det arbejdsområde du er sygemeldt i. Jobcentret kan derfor også beslutte, at sygedagpengene/refusionen ophører.

**Revurdering af ret til sygedagpenge**

Jobcentret skal revurdere din ret til sygedagpenge, når der er gået 22 uger inden for de seneste 9 måneder. På det tidspunkt skal der træffes afgørelse om, hvorvidt der er grundlag for at forlænge sygedagpengene. Der er 7 forlængelsesregler.

**NÅR DU BLIVER SYGEMELDT**

Sygdom fx. i form af operation, stress, ulykke eller alvorlig sygdom kan betyde, at du er væk fra din arbejdsplads i længere tid.

Hvis du ved, at sygemeldingen kommer til at vare mere end 8 uger, kan du eller din arbejdsplads bede Jobcentret om *tidlig indsats via ”Fast Track”.*

Du skal være indforstået med den tidlige indsats, før den sættes i gang.

**Fast Track betyder tidlig indsats**

* Allerede fra den 1. sygedag kan I bede om hurtig opfølgning på sygemeldingen.
* Jobcentret vil indkalde dig til en samtale indenfor 2 uger, og efterfølgende holdes fastholdelsessamtale på din arbejdsplads.
* Inden den første samtale, skal du konsultere din egen læge, som vurderer din sygdom og mulighederne for, at du kan vende tilbage til arbejdet.
* I samarbejde mellem dig, din arbejdsgiver og Jobcentret lægger vi en plan for, hvordan du kan vende tilbage til arbejdet.

**FORMÅLET MED FAST TRACK**

* At bevare fokus på din tilbagevenden til dit arbejde, og den hverdag du kender.
* At finde de løsninger, der passer bedst til dig og dit forløb.

Der er mange muligheder for, at du gradvist kan vende tilbage til dit arbejde, fx. virksomhedspraktik, delvis syg/delvis raskmelding, aftale af skånehensyn, omplacering til andre opgaver m.v.

**KONSEKVENS VED UDEBLIVELSE**

Hvis du udebliver uden grund stopper Jobcentret din sag og udbetaling af sygedagpenge/refusion til din arbejdsgiver. Husk derfor at tjekke din e-boks for breve, husk at svare inden fristers udløb, og husk at møde til samtaler.